Vita:Egyetemes törvény (asztrológia)

message: :Rémes szöveg, mert még azt sem vállalja, hogy semmi tudományos alapja nincs annak, amiről ír - a tudományt egyébként is finoman "konvencionális" tudománynak nevezi.
replies: text: Kozma Szilárd és mások műveiben nem egyetlen egyetemes törvényről, hanem törvényekről ír.

text: Kérdés, nem járunk-e jobban egy törléssel, mint a sok bemásolt inkonzisztens mondat illetve adat ellenőrzésével.----Linkoman vita 2015. július 7., 11:36 (CEST)

message: A hamarosan esedékes nagy cikkgyógyítgató akciózás kapcsán néztem bele a szócikkbe. Szeretnék csatlakozni  véleményéhez: bizony jobban járunk a törlésével, mint bármiféle esetleges javítgatási kísérleteivel.
Először is a rátett sablonokon felül még az is igaz, hogy másolt szöveg (igaz valahol volt közben egy angolról magyarra fordítás).
Az eredeti itt van, beleértve a szócikk irodalomjegyzékét is. Csak angolul még szépen tagolt, nem ömlesztett.
Mint megpróbáltam utána olvasni: a szöveg egyetlen szerző, az emigrált bolgár Georgi Sztankov írásaiból származó hosszabb részlet. Neki van egy négy kötetben összefoglalt teóriája, melynek alapgondolata egy (fizikai-matematikai) Egyetemes Törvény felfedezése, és konkretizálása az alábbi területeken: matematika, fizika, kozmológia, ennek alapján a biológiai szabályozás általános biológiai elmélete (biológia, biokémia, fiziológia, genetika, orvostudomány, farmakológia). Később az összes társadalomtudományt sőt a művészeteket is integráló végső egyetemes rendszert fogalmaz meg, amely magába foglalja ezeken túl filozófiai és vallási kategóriákat, alkalmazható a közgazdaságban (keynesianizmus, monetarizmus, Leontieff), a teozófiában és az emberi gnózisban. A IV. kötetben etikai aspektusokra is kitér. (Próbáltam jól kivonatolni.)
Sztankov életrajza megtalálható az idézett oldalon.
Kifejtései során több tudományos elmélettel szembehelyezkedik, azokat cáfolja, tévesnek találja. Pl. a Locke, Berkeley, Hume nevéhez kapcsolható empirizmust téveszmének tekinti, felülbírálja a kozmológia standard modelljét (a "nagy bumm" hipotézist), és pl. az entrópia növekedésének elvét. Véleménye szerint megszüntette a matematika "alapválságát", amely a Gödel-tétel közzététele óta létezett. Tétele alapján új egységes axiomatikus elméletet ad a biológiai szabályozásra (biológia, biokémia, fiziológia, genetika, orvostudomány, farmakológia), az olyan betegségek patológiájára, mint például a rák és az AIDS, a gyógyszerek farmakológiai hatásaira. (Csak néhány posztulátum alapján megjósolható bármely gyógyszer, vegyület terápiás és káros hatása a kémiai szerkezetből.) Új elméletet ad a krónikus betegségek kezelésére, amelyek nagy része gyógyíthatatlan a hagyományos terápiás módszerekkel.
Ha jól követem írásai időrendjét, később elvont vallásos irányba mozdult el, és egyre ezoterikusabb következtetésekre jut.
Nem nagyon látom, hogy ebből a végső soron egyetlen forrásból és világlátásból lehetne kiegyensúlyozott szócikket alkotni (és egyáltalán, érdemes-e ezzel próbálkozni).
 optimizmusát, mellyel annak idején a szócikk létrehozójához fordult, ugyancsak reménytelennek érzem.
Legyen ez az analízis az én hozzájárulásom a Karbantartáshoz. Ölelésem Garamond vita 2018. március 4., 18:50 (CET)
thread_title:  Most egyszer és utoljára komolyan véve 

message: Sajnos, 5 év alatt ez a szöveg semmit sem javult. Aki valaha felküldte, azóta nem szerkesztett.
Garamonddal teljesen egyetértek. Fenntartom 5 évvel ezelőtti véleményemet: ez nem cikk. 
Egy idézet: "Bár ezen krízis ismerete alap tudás kellene hogy legyen minden tudós és elméleti szakember részéről, a jelenkor tudósai egyáltalán nincsenek tudatában még csak a létezésének sem. Így aztán agnoszticizmusuk teljes a Természet esszenciáját tekintve.
Ezt a tudatlanságot nehéz megmagyarázni, tekintve hogy a matematika alap vitája, amit németül a ' Grundlagenstreit der Mathematik' néven ismernek, uralta az európai matematikusok szellemét a 20. század első felében. A tudósok jelenlegi tájékozatlansága erről a tudományos válságról abból a tényből fakad, hogy a matematikusok nem voltak még képesek feloldani a matematika alap válságát, így azt egy nagy lendülettel a feledés szőnyege alá söpörték."
Azoknak a hangja ez, akik küzdenek a maguk vélt igazságáért - és nem viselik el a kritikákat. "Tudósok tudatlansága". Tessék???--Linkoman vita 2020. augusztus 6., 09:36 (CEST)
thread_title:  Miért nem  töröljük ezt a kusza szöveget?